4. รายละเอียดเกี่ยวกับการดำเนินธุรกิจ

บริษัทฯ ดำเนินธุรกิจภายใต้วิสัยทัศน์ (Vision) ของผู้บริหารบริษัทฯ
ที่มีความมุ่งมั่นที่จะเป็นผู้นำในธุรกิจการให้บริการวิศวกรรมการตรวจสอบและทดสอบความปลอดภัยด้วยเทคนิค
NDT และให้วิชาชีพนี้ในประเทศไทยเป็นที่ยอมรับในระดับสากล
โดยให้ความสำคัญในการให้บริการด้วยบุคคลากรที่มีศักยภาพสูง
เครื่องมือและอุปกรณ์ที่มีประสิทธิภาพทั้งด้านมาตรฐานและเทคโนโลยีที่ทันสมัย
จากความมุ่งมั่นที่จะให้บรรลุเป้าหมายดังกล่าว บริษัทฯ
จึงได้มีการพัฒนาด้านบุคคลากรเทคโนโลยีมาโดยตลอดเป้าหมายการดำเนินธุรกิจที่วางไว้
ทำให้ปัจจุบัน บริษัทฯ เป็นผู้นำด้านการให้บริการการตรวจสอบและทดสอบความปลอดภัยด้วยเทคนิค
NDT ให้กับกลุ่มลูกค้าที่เป็นโครงการขนาดใหญ่ ได้แก่ โรงกลั่นน้ำมัน อุตสาหกรรมแยกก๊าซ
โรงงานอุตสาหกรรมปิโตรเคมี ท่อส่งก๊าซ ท่อส่งน้ำมัน ท่อลำเลียงสารเคมี ฯลฯ เป็นต้น
สำหรับมาตรฐานที่ใช้ในการให้บริการทั้งทางด้านการทดสอบและตรวจสอบ
จะดำเนินการตามหลักวิชาการและประสบการณ์ ภายใต้ข้อกำหนดในมาตรฐานที่เป็นสากล ดังนี้

-   The American Society of Nondestructive Testing (“ASNT”)

-   American Petroleum Institute (“API”)

-   European Norms (“EN”)

-   The American Society of Mechanical Engineers (“ASME”)

-   British Standards (“BS”)

-   Deutsche Industrial Norms (“DIN”)

-   Japanese Industrial Standards (“JIS”)

-   American Society for Testing and Material (“ASTM”)

-   Thai Industrial Standard (“TIS”)

-   หลักเกณฑ์และข้อกำหนดของกรมธุรกิจพลังงาน กระทรวงพลังงาน

-   หลักเกณฑ์และข้อกำหนดของสำนักงานปรมาณูเพื่อสันติ กระทรวงวิทยาศาสตร์ เทคโนโลยี
    และสิ่งแวดล้อม

ทั้งนี้ทุกมาตรฐานสากลดังกล่าวข้างต้นที่จะใช้ในการให้บริการนั้น
บุคลากรที่จะเป็นผู้ให้บริการการตรวจสอบและทดสอบด้าน NDT
จะต้องได้รับใบอนุญาตเฉพาะตัวบุคคล เพื่อแสดงถึงการเป็นผู้มีความรู้ ความสามารถ
และคุณสมบัติในการเป็นผู้ให้บริการการตรวจสอบและทดสอบด้าน NDT
ตามมาตรฐานสากลประเภทนั้น ๆ ได้

[]

[]

[]

เพื่อให้การดำเนินธุรกิจของบริษัทฯ เป็นไปอย่างราบรื่นต่อเนื่อง
และประสบความสำเร็จตามเป้าหมาย บริษัทฯ ได้ดำเนินการจัดหาพันธมิตร
เพื่อประโยชน์ในด้านการให้ความช่วยเหลือและความร่วมมือในด้านต่าง ๆ กับบริษัทฯ อาทิเช่น
การสนับสนุน และร่วมมือในการถ่ายทอดความรู้ด้านเทคโนโลยีใหม่ๆ
การวิจัยพัฒนาเครื่องมือและอุปกรณ์ การฝึกอบรมหลักสูตรด้านการทดสอบ
การช่วยเหลือสนับสนุนฝึกความชำนาญให้แก่นักศึกษา ฯลฯ เป็นต้น ซึ่งพันธมิตรต่างๆ
ทั้งภายในประเทศ และต่างประเทศมีดังนี้

-   Oceaneering International Co.,Ltd. จากประเทศอังกฤษ

-   Korea Inspection & Engineering Co.,Ltd. จากประเทศเกาหลี

-   การไฟฟ้าฝ่ายผลิตแห่งประเทศไทย

-   ภาควิชานิวเคลียร์ คณะวิศวกรรมศาสตร์ จุฬาลงกรณ์มหาวิทยาลัย

-   มหาวิทยาลัยเทคโนโลยีพระจอมเกล้าธนบุรี

-   มหาวิทยาลัยเชียงใหม่

-   ศูนย์โลหะวิทยา แอล พี เอ็น (ประเทศไทย) จำกัด

ในส่วนของการจัดการอบรมภายใน บริษัทฯ
ได้ทำการจัดการฝึกอบรมหลักสูตรการตรวจสอบด้วยเทคนิค NDT
ซึ่งมีอยู่หลายวิธีตามขอบข่ายที่บริษัทฯ ให้บริการแก่ลูกค้า
และจะทำการจัดสอบเพื่อออกใบรับรองให้บุคลากรที่สอบผ่านตามเกณฑ์ที่กำหนด
โดยเป็นไปตามกฎระเบียบจาก “สมาคมทดสอบโดยไม่ทำลายแห่งสหรัฐอเมริกา (ASNT)”
และองค์กรสากลอื่น ๆ เช่น ISO
นอกจากนั้นยังมีการเชิญผู้เชี่ยวชาญจากต่างประเทศและในประเทศมาทำการฝึกอบรมให้แก่บุคลากรของบริษัทฯ
เพื่อเพิ่มเติมความรู้ในด้านต่างๆ เช่น การใช้เทคโนโลยีชั้นสูง ความปลอดภัยในการทำงานกับรังสี
มาตรฐานงานเชื่อมตามมาตรฐานสากลที่ใช้ในอุตสาหกรรมอื่นๆ เช่น ASME Code
การทำงานในที่อับอากาศ ฯลฯ เป็นต้น

จากการให้ความสำคัญในเรื่องของการจัดการฝึกอบรม ทางบริษัทฯ
จึงได้สร้างอาคารศูนย์ฝึกอบรมขึ้นเพื่อรองรับการฝึกอบรมพนักงานทั้งภาคทฤษฎีและภาคปฏิบัติ
เพื่อให้การฝึกอบรมพนักงานเป็นไปอย่างมีประสิทธิภาพ และข้อกำหนดเป็นกฎเกณฑ์ในมาตรฐานสากล
นอกจากนี้บริษัทฯ
ยังได้จัดส่งบุคลากรไปรับการฝึกอบรมอีกหลายหลักสูตรทั้งในประเทศและต่างประเทศกับองค์กรต่างๆ
ที่ได้มาตรฐานเป็นที่ยอมรับในระดับสากล
เพื่อให้ทันต่อเทคโนโลยีที่มีการพัฒนาและเปลี่ยนแปลงไปอย่างรวดเร็ว
และสามารถตอบสนองต่อความต้องการของลูกค้าได้มากขึ้น
โดยการพิจารณาการจัดส่งพนักงานไปฝึกอบรมภายนอก
จะพิจารณาจากปัจจัยด้านผลประโยชน์ที่จะได้รับอย่างคุ้มค่าเป็นสำคัญ อาทิเช่น

-   สถานที่จัดหลักสูตรอบรมในภูมิภาคเอเชียแปซิฟิค เช่น สิงคโปร์ มาเลเซีย
    ที่เข้ามาเปิดหลักสูตรโดยทีมงานจากประเทศสหรัฐอเมริกา
    ซึ่งจะเป็นการช่วยประหยัดต้นทุนในการเดินทางและค่าครองชีพ

-   คำนึงถึงมาตรฐานวิชาชีพที่จะใช้เป็นข้อกำหนดและกฎเกณฑ์

-   คำนึงถึงความสอดคล้องกับการให้บริการที่จะขยายหรือปริมาณงานที่เพิ่มขึ้น

ตัวอย่างหลักสูตรการฝึกอบรมจากสถาบันต่าง ๆ ได้แก่

-   สถาบันเทคโนโลยีนิวเคลียร์แห่งประเทศไทย

-   ศูนย์นวัตกรรมเทคโนโลยีไทย – ฝรั่งเศส

-   กรมสวัสดิการและคุ้มครองแรงงาน

-   มหาวิทยาลัยสุโขทัยธรรมาธิราช

-   สมาคมการทดสอบโดยไม่ทำลายแห่งประเทศไทย

-   ฯลฯ

บริษัทฯ
มีความจำเป็นอย่างยิ่งที่จะต้องสร้างบุคลากรให้ได้รับการรับรองตามระดับความสามารถในปฏิบัติงานของแต่ละวิธีและขอบข่ายการให้บริการ
เพราะการทำงานทางด้าน NDT
จำเป็นต้องใช้ดุลยพินิจในการตัดสินใจเกี่ยวกับความถูกต้องและความแม่นยำของผลทดสอบ
ซึ่งถ้าหากผู้ปฏิบัติใช้ดุลยพินิจผิดพลาดอาจส่งผลกระทบต่อความปลอดภัย ซึ่งหมายถึง
ความเสียหายทางทรัพย์สิน ชีวิตและสิ่งแวดล้อม ดังนั้น บริษัทฯ
จึงต้องแสวงหาและพัฒนาบุคลากรให้ได้รับการรับรองทาง NDT
ตามกฎเกณฑ์มาตรฐานเข้ามาร่วมงานเพื่อความมั่นคงทางธุรกิจ เพราะนอกจากเครื่องมือ
อุปกรณ์และเทคโนโลยีที่พัฒนาแล้ว บุคลากรก็นับเป็นส่วนสำคัญที่จะทำให้งานบริการทางด้าน NDT
ประสบความสำเร็จจนเป็นที่ยอมรับในปัจจุบัน

นอกจากนี้ บริษัทฯ ยังได้รับใบรับรองประเภทที่ 1 จากกรมธุรกิจพลังงาน กระทรวงพลังงาน
ให้เป็นผู้มีคุณสมบัติและคุณวุฒิในการทดสอบและตรวจสอบถังก๊าซหุงต้ม ถังเก็บและจ่ายก๊าซ
ถังขนส่งก๊าซ ระบบท่อก๊าซและอุปกรณ์ทุกชนิดที่เกี่ยวข้อง

ปัจจัยที่ทำให้ประสบความสำเร็จ (Key Success Factor)

1.  ผลงานและมาตรฐานการให้บริการของบริษัทฯ

2.  ความพร้อมของเครื่องมือและอุปกรณ์ที่ใช้ในการให้บริการ

3.  บุคลากรและทีมงานที่มีความชำนาญ
    รวมทั้งเป็นผู้มีคุณสมบัติในการเป็นผู้ปฏิบัติงานที่ผ่านการรับรองตามมาตรฐานสากล

4.  ระเบียบวินัยในการจัดการบริหารธุรกิจ

5.  ฐานะการเงินของบริษัทฯ

6.  ความน่าเชื่อถือและภาพลักษณ์ของบริษัทฯ

7.  การบริหารธุรกิจด้วยยึดนโยบายความรับผิดชอบต่อสังคม และความมั่นคงต่อประเทศ

    1.  ลักษณะการให้บริการ

การให้บริการของบริษัท จะแบ่งออกเป็น 2 ลักษณะ คือ

4.1.1 การทดสอบด้วยเทคนิค NDT เป็นการใช้เทคนิค NDT เพื่อตรวจสอบวัสดุ
และชิ้นส่วนประกอบต่าง ๆ ของเครื่องจักร ระบบท่อลำเลียง ก๊าซ น้ำมัน สารเคมี ถังรับแรงดันสูง
หม้อต้มไอน้ำ (Boiler) และโครงสร้างโลหะเหล็กขนาดใหญ่
เพื่อหารอยตำหนิภายในโครงสร้างของวัสดุ โดยปัจจุบันมีขอบข่ายที่ใช้ในการให้บริการ NDT
ในเทคนิคขั้นพื้นฐาน ได้แก่ RT UT MT และ PT และวิธีอื่น ๆ อีก 5 วิธี รวมถึงการให้บริการ
NDT ด้วยเทคโนโลยีชั้นสูง (Advanced Technology) อีก 5 วิธี
และจัดส่งบุคคลากรไปรับการฝึกอบรมทั้งด้านความรู้และความชำนาญ โดยมีรายละเอียด ดังนี้

วิธีการที่ให้บริการในกระบวนการทดสอบโดยไม่ทำลาย

+----------------------------+-----------------------------------------+
| วิธีการให้บริการ               | รายละเอียด                               |
+----------------------------+-----------------------------------------+
| 1.  Radiographic Testing   | วิธีการทดสอบโดยการฉายรังสี คือ               |
|     (RT)                   | การตรวจหารอยตำหนิภายในวัสดุ                |
|                            | โดยใช้สารกัมมันตภาพรังสี และใช้แผ่นฟิล์มบันทึกข้อมูล |
| (การทดสอบด้วยภาพถ่ายรังสี)     | ตัวอย่างชิ้นงานที่ใช้วิธีการนี้ คือ งานท่อ           |
|                            | งานแนวเชื่อม                              |
| (Conventional & Crawler)   |                                         |
+----------------------------+-----------------------------------------+
| 2. Ultrasonic Testing (UT) | การทดสอบโดยการใช้คลื่นเสียงความถี่สูง          |
|                            | ซึ่งเป็นที่นิยมมากในงานอุตสาหกรร               |
| (การทดสอบด้วยคลื่นความถี่สูง)    | มที่เกี่ยวกับการควบคุมคุณภาพและศึกษาถึงส่วนประกอบ |
|                            | แต่ส่วนมากใช้ตรวจสอบหารอยตำหนิ              |
| (TOFD, UFD, Phased Array)  | ตัวอย่างชิ้นงานที่ใช้วิธีการนี้ คือ งานโครงสร้างโลหะ |
|                            | ท่อที่มีความหนามาก                          |
+----------------------------+-----------------------------------------+
| 3. Magnetic Particles      | เป็นวิธีการทดสอบโดยใช้ผงแม่เหล็ก              |
| Testing (MT)               | และขบวนการเหนี่ยวนำให้เกิดสนามแม่เหล็ก        |
|                            | ซึ่งใช้ตรวจสอบชิ้นงานที่มีคุณสมบัติประเภท          |
| (การทดสอบด้วยอนุภาคแม่เหล็ก)   | ส                                       |
|                            | ารพวกเหล็กและเหล็กกล้าที่สามารถดูดได้ด้วยแม่เหล็ก |
|                            | (Ferro Magnetic Material)               |
|                            | ตัวอย่างชิ้นงานที่ใช้วิธีการนี้ คือ งานท่อ           |
|                            | งานโครงสร้างโลหะ                         |
+----------------------------+-----------------------------------------+
| 4. Liquid Penetrant        | เป็นวิธีการตรวจหาความบกพร่องบนผิวชิ้นงาน       |
| Testing (PT)               | หรือวัสดุที่ผิวหน้าปิด แต่ไม่มีรูพรุน                |
|                            | เป็น                                     |
| (การทดสอบโดยสารแทรกซึม)     | วิธีที่นิยมใช้ตรวจสอบกับวัสดุที่ไม่มีคุณสมบัติเป็นแม่เหล็ก |
|                            | โดยกระบวนการแทรกซึมของน้ำยา               |
|                            | ตัวอย่างชิ้นงานที่ใช้วิธีการนี้ คือ งานท่อ           |
|                            | งานโครงสร้างโลหะ                         |
+----------------------------+-----------------------------------------+
| 5. Ultrasonic Thickness    | การทดสอบโดยกระ                          |
| Measurement                | บวนการใช้คลื่นเสียงในการตรวจสอบความหนาของถัง |
|                            | ระบบท่อ อุปกรณ์ต่าง ๆ                       |
+----------------------------+-----------------------------------------+
| 6. Coating/Wrapping        | การทดสอบ Holiday                        |
| Holiday Detection          | ใช้เพื่อท                                  |
|                            | ดสอบหาการแตกหรือรั่วของสารที่ใช้เคลือบบนผิวโลหะ |
|                            | เช่น สี                                   |
|                            | ห                                       |
|                            | รือวัสดุที่ใช้เคลือบเพื่อป้องกันการกัดกร่อนผิวงานโลหะ |
|                            | ตัวอย่างชิ้นงานที่ใช้วิธีการนี้ คือ งานวางท่อใต้พื้นดิน  |
+----------------------------+-----------------------------------------+
| 7. Hardness Measurement    | เป็นการวัดความแข็งแกร่งของเนื้อโลหะ           |
|                            | ซึ่งเป็นการตรวจวัดทางเครื่องกล                |
|                            | ทำให้ทราบถึงคว                            |
|                            | ามแข็งแรงของโลหะซึ่งมีประโยชน์ในการนำมาคำนวณ |
|                            | ออกแบบโครงสร้าง ระบบท่อ ภาชนะรับแรงดัน      |
|                            | ตัวอย่างชิ้นงานที่ใช้วิธีการนี้ คือ งานโครงสร้างโลหะ |
|                            | งานถังบรรจุสารไวไฟ                        |
+----------------------------+-----------------------------------------+
| 8. Hydrostatic Testing     | วิธีการตรวจสอบรอยรั่วซึมของถัง ระบบท่อ         |
|                            | ด้วยแรงดันน้ำ ตัวอย่างชิ้นงานที่ใช้วิธีการนี้ คือ      |
|                            | งานตรวจสอบถังก๊าซ                         |
+----------------------------+-----------------------------------------+
| 9. NDT and Engineering     | การให้บร                                 |
| Consultation               | ิการที่ปรึกษาทางวิศวกรรมและกระบวนการทดสอบด้วย |
|                            | NDT                                     |
|                            | โดยท                                    |
|                            | างบริษัทจะเป็นผู้ให้คำแนะนำถึงข้อควรปฏิบัติเพื่อให้ชิ้น |
|                            | งานมีคุณภาพตามมาตรฐานที่กำหนดของเทคโนโลยีที่ใช้ |
|                            | เช่น งานเชื่อมโลหะ งานท่อลำเลียง             |
|                            | ซึ่งภายหลังจากที่ดำเนินงานเสร็จเรียบร้อยแล้ว      |
|                            | ทาง                                     |
|                            | บริษัทจะเป็นผู้เข้าไปให้การทดสอบและตรวจสอบความ |
+----------------------------+-----------------------------------------+

0.  

  ---------------------------- --------------------------------------------------------------
  วิธีการให้บริการ                 รายละเอียด

                               ปลอดภัยด้วย NDT อีกครั้งหนึ่ง

  10. Positive Material        วิธีการตรวจสอบด้วยรังสีเพื่อวิเคราะห์ส่วนผสมของโลหะของชิ้นงานที่ทำการทดสอบ
  Identification (PMI)         

  11. Bore Scope (Visual Test) วิธีการตรวจสอบโดยการส่องกล้องเพื่อรับภาพภายในของชิ้นงาน
                               ตัวอย่างชิ้นงานที่ใช้วิธีการนี้ คือ งานท่อทนความร้อน

  12. Eddy Current             วิธีการตรวจสอบด้วยกระแสไหลวน ตัวอย่างชิ้นงานที่ใช้วิธีการนี้ คือ
                               งานท่อทนความร้อน

  13. Tank Floor Scan          วิธีการตรวจสอบการรั่วไหลของสนามแม่เหล็ก ตัวอย่างชิ้นงานที่ใช้วิธีการนี้ คือ
                               ถังเก็บสารไวไฟ สารเคมี หรือแก๊ส

  14. Acoustic Emission        วิธีการตรวจสอบด้วยการจับเสียง Acoustic ตัวอย่างชิ้นงานที่ใช้วิธีการนี้ คือ
                               งานถังเก็บสารไวไฟ หรือแก๊ส
  ---------------------------- --------------------------------------------------------------

กระบวนการให้บริการด้าน NDT จะเริ่มรับงานโดย ทางผู้ว่าจ้างจะเป็นผู้กำหนดวิธี NDT
ที่ใช้ในการทดสอบมาให้ทางบริษัทฯ พร้อมกับระบุรายละเอียดของชิ้นงานที่จะให้ทำการทดสอบ
ซึ่งภายหลังจากที่ได้ทดสอบชิ้นงานด้วยวิธีการต่าง ๆ ตามที่กล่าวข้างต้นแล้ว
ขั้นตอนต่อไปผู้ทดสอบจะทำรายงานผลที่ได้จากการทดสอบให้กับผู้ว่าจ้าง
เพื่อประเมินความสมบูรณ์ของชิ้นงานตามหลักเกณฑ์ (Code) ที่ใช้กับชิ้นงานนั้น ๆ ต่อไป โดยบริษัทฯ
จะดำเนินงานทั้งในส่วนของการทดสอบและรายงานผลตามมาตรฐานสากล

ทั้งนี้วิธีการที่ให้บริการด้าน NDT ดังกล่าวข้างต้นนั้น สามารถแบ่งการให้บริการออกเป็น 2 ระบบ
ตามความก้าวหน้าของการพัฒนาทางด้านเทคโนโลยีในการผลิตและปรับปรุงเครื่องมือ และอุปกรณ์
ที่ใช้ประกอบการให้บริการด้าน NDT โดยมีรายละเอียด ดังนี้

1.  การทดสอบด้วยเทคนิคพื้นฐาน (Conventional Method)

เป็นระบบการทดสอบที่ยังคงมีการปฏิบัติกันมาตั้งแต่อดีตจนถึงปัจจุบัน
ซึ่งเป็นระบบที่ค่อนข้างใช้ระยะเวลาและจำนวนผู้ปฏิบัติในการตรวจสอบ
และทดสอบมากกว่าการทดสอบด้วยระบบการใช้เทคโนโลยีชั้นสูง (Advanced Method)
ซึ่งปัจจุบันทางบริษัทฯ มีสัดส่วนการรับงานประเภทนี้คิดเป็นร้อยละ 90 – 95 โดยข้อดีของระบบนี้
คือ มีต้นทุนเกี่ยวกับเครื่องมือ และอุปกรณ์ที่ใช้ประกอบการปฏิบัติงานค่อนข้างต่ำ
และเนื่องจากเป็นวิธีที่ใช้ทดสอบมานานตั้งแต่เริ่มดำเนินกิจการ
บริษัทจึงได้ประโยชน์จากการใช้เครื่องมือและอุปกรณ์ที่มีอยู่ได้ เป็นการประหยัดต้นทุนบริการได้มาก
อีกทั้งบริษัทฯ
ได้ให้ความสำคัญในการซ่อมบำรุงรักษาให้อยู่ในสภาพพร้อมใช้อย่างมีประสิทธิภาพอยู่ตลอดอายุขัยของการใช้งาน
ส่วนการที่จะสั่งซื้อเครื่องมือและอุปกรณ์ดังกล่าวเพิ่มเติม
ก็ต่อเมื่อมีการรับงานที่ต้องใช้บริการในแนวทางนี้จากลูกค้าที่เพิ่มขึ้นเท่านั้น

2.  การทดสอบด้วยเทคนิคการใช้เทคโนโลยีชั้นสูง (Advanced Method)

เป็นวิธีการทดสอบที่ใช้เครื่องมือและอุปกรณ์ที่พัฒนาขึ้นมาจากความก้าวหน้าของเทคโนโลยีสมัยใหม่ที่มีการเปลี่ยนแปลงและพัฒนาอย่างต่อเนื่อง
เพื่อประโยชน์ด้านการทดสอบที่สามารถลดเวลาลงกว่าเดิมมาก เมื่อเทียบกับระยะเวลาที่ใช้ระบบ
(Conventional Method) นอกจากนี้ยังเป็นการทดสอบที่มีประสิทธิภาพสูง
เครื่องมือในการทดสอบมีความง่าย สะดวกสบายในการใช้งาน
และที่สำคัญการทดสอบจะมีความแม่นยำและความปลอดภัยในการใช้งานที่สูงมาก

อย่างไรก็ตาม หากพิจารณาเปรียบเทียบวิธีการทดสอบ 2 ระบบ ดังกล่าวข้างต้น จะพบว่า
การทดสอบด้วยระบบ Advanced จะมีต้นทุนด้านเครื่องมือ และอุปกรณ์
ที่ใช้ประกอบการให้บริการที่สูงมาก เมื่อเทียบกับเครื่องมือ และอุปกรณ์การทดสอบแบบ
Conventional นอกจากนี้บุคลากรจะต้องมีความรู้
และความเข้าใจในการทำงานของเครื่องมือและอุปกรณ์ดังกล่าวเป็นอย่างดี
จึงส่งผลให้อัตราค่าบริการสำหรับการทดสอบสูงเช่นกัน ซึ่งลูกค้าที่เลือกใช้บริการ Advanced
Method จะคำนึงถึงประโยชน์ในด้านการประหยัดเวลา
เพื่อลดต้นทุนจากค่าเสียโอกาสในการดำเนินธุรกิจ ยกตัวอย่างเช่น หากใช้บริการที่เป็น Advanced
Method จะสามารถตรวจสอบจุดเชื่อมโลหะได้ถึง 200 จุดต่อวัน ในขณะที่การทดสอบที่เป็น
Conventional Method จะตรวจสอบจุดเชื่อมได้เพียง 10 – 20 จุดต่อวันเท่านั้น
ดังนั้นในกรณีที่โรงงานจะต้องหยุดการผลิตเพื่อตรวจสอบตามวาระ (Shut Down)
ผู้เกี่ยวข้องของกิจการจึงต้องประเมินความคุ้มค่าระหว่างการตรวจสอบโดยใช้ Advanced Method
เพื่อประหยัดเวลา หรือ Conventional Method เพื่อประหยัดค่าทดสอบ

ปัจจุบัน บริษัทฯ มีสัดส่วนการรับงานที่เป็น Advanced Method คิดเป็นร้อยละ 5 – 10
ของมูลค่าการให้บริการทั้งหมด โดยมีแนวโน้มที่จะเพิ่มขึ้น ที่ผ่านมาการที่บริษัทฯ
สามารถรับงานประเภทดังกล่าวได้
เนื่องมาจากการมีพันธมิตรที่ให้ความร่วมมือทั้งในเรื่องของเครื่องมือ อุปกรณ์
และบุคลากรผู้ปฏิบัติงานการให้บริการด้าน Advanced NDT ทำให้บุคลากรของบริษัทฯ มีความรู้
ความเข้าใจ และประสบการณ์ในการให้บริการที่เป็น Advanced Method เพิ่มขึ้น

1.  การตรวจสอบ (Inspection) คือ
    การให้บริการที่ต้องมีผลสรุปถึงสภาพการใช้งานของชิ้นงานอย่างชัดเจน
    ตามจุดประสงค์ของการตรวจสอบ เช่น
    การตรวจสอบถังบรรจุก๊าซว่ามีความปลอดภัยต่อการใช้งานหรือไม่ เป็นต้น
    ซึ่งลูกค้าส่วนใหญ่ที่บริษัทได้เข้าไปให้บริการ จะเป็นลูกค้าโครงการ
    และเจ้าของชิ้นงานโดยตรง ทั้งนี้สามารถแบ่งลักษณะการให้บริการ
    ตามประเภทของการตรวจสอบได้ ดังนี้

    -   งานตรวจสอบเพื่อป้องกันการเกิดปัญหา (Preventive Maintenance) คือ
        การเข้าไปให้บริการงานตรวจสอบเพื่อให้ทราบว่า โครงสร้างโลหะ
        หรือชิ้นงานที่ตรวจสอบ จะมีความแข็งแกร่งเหมือนเมื่อครั้งที่เพิ่งสร้างเสร็จหรือไม่
        หรือการตรวจสอบเพื่อหาความสึกหรอของโครงสร้างเพื่อการซ่อมบำรุง เป็นต้น

    -   งานตรวจสอบภาชนะรับแรงดันสูง (Pressure Vessel Inspection) คือ
        การเข้าไปให้บริการงานตรวจสอบตามข้อบังคับของกรมธุรกิจพลังงาน กระทรวงพลังงาน
        สำหรับงานถังบรรจุสารไวไฟ เช่น แก๊ส เป็นต้น

    -   งานตรวจสอบเพื่อจัดทำฐานข้อมูลให้ลูกค้า (Base Line Inspection)
        เพื่อใช้เป็นข้อมูลเปรียบเทียบในการตรวจสอบครั้งต่อ ๆ ไป

การให้บริการด้านการตรวจสอบและทดสอบของบริษัทฯ สามารถแบ่งลูกค้าได้เป็น 2 กลุ่มใหญ่ ๆ
ดังนี้

1.  ลูกค้าประเภทที่จะต้องรับการตรวจสอบและทดสอบตามกฎหมาย เช่น กฎกระทรวง
    กรมธุรกิจพลังงาน กระทรวงพลังงาน
    เพื่อให้ได้ใบรับรองความปลอดภัยเป็นไปตามที่กฎหมายบังคับ
    เพื่อสามารถนำไปดำเนินการทางธุรกิจต่อไปได้ เช่น
    กลุ่มลูกค้าที่ครอบครองระบบท่อรับแรงดันสูง ภาชนะรับแรงดัน เช่น ก๊าซ LPG NGV ต่าง ๆ
    เป็นต้น

2.  กลุ่มลูกค้าประเภทที่ต้องคำนึงถึงความปลอดภัยสูง ตามมาตรฐานสากลที่กำหนด เช่น
    โรงแยกก๊าซ โรงกลั่นน้ำมัน ท่อขนส่งน้ำมัน และงานขนส่งทางท่อ เป็นต้น
    โดยบริษัทที่อยู่ในอุตสาหกรรมเหล่านี้ จะต้องปฏิบัติตามมาตรฐานสากลของ ASTM (American
    Society for Testing and Material)
    ซึ่งเป็นมาตรฐานเกี่ยวกับการทดสอบวัสดุตามเงื่อนไขและหลักเกณฑ์ที่กำหนด
    นอกจากนี้ยังมีมาตรฐานสากล ASME (The American Society of Mechanical
    Engineers), BS (British Standards), DIN (Deutsche Industrial Norms),
    JIS (Japanese Industrial Standards) เป็นต้น

อย่างไรก็ดี ไม่ว่าจะเป็นกลุ่มลูกค้าประเภทใดก็ตาม
ในการให้บริการล้วนจำเป็นจะต้องใช้บุคลากรที่มีความสามารถ ความชำนาญ
และมีจรรยาบรรณทั้งสิ้น ทั้งนี้เพื่อให้ได้ผลรายงานที่มีความแม่นยำ ถูกต้อง น่าเชื่อถือ
โดยคำนึงถึงความปลอดภัยในชีวิตและทรัพย์สินสูงสุด ดังนั้นการคัดสรรบุคลากรในการทำหน้าที่นี้
จึงจำเป็นต้องเข้มงวด เคร่งครัดและรัดกุม เพื่อให้เป็นไปตามข้อกำหนดในมาตรฐานที่ใช้ในงานนั้น
ๆ

1.  ภาวะอุตสาหกรรมและภาวการณ์แข่งขัน

    0.  

  4.2.1 ภาวะอุตสาหกรรม

วิกฤติต่างๆ ที่ได้ก่อตัวมาตั้งแต่ปลายปี พ.ศ. 2550
เริ่มจากความผันผวนของราคาน้ำมันที่สูงเป็นประวัติการณ์ ทำให้ต้นทุนผลิตภัณฑ์ทุกชนิดปรับตัวขึ้น
กระทบถึงปัญหาค่าครองชีพ ส่งผลให้ต้นทุนการดำเนินธุรกิจต้องปรับขึ้นตาม
ครั้นเมื่อปัญหาราคาน้ำมันได้ผ่อนคลายลง ก็เกิดวิกฤติการเงินที่แผ่กระจายไปทั่วโลก
ทำให้เศรษฐกิจถดถอยลงอย่างต่อเนื่อง และมีแนวโน้มที่จะซึมลึกต่อไปอีกยาวนาน
ซึ่งมีผลต่อการลงทุนของนักลงทุนทั้งชาวต่างชาติและภายในประเทศเป็นอย่างมาก
อีกทั้งต่อแผนการขยายธุรกิจ รวมถึงต่อการเลิกกิจการของผู้ประกอบการบางราย และยิ่งไปกว่านั้น
วิกฤติการเมืองที่ยังยืดเยื้อยาวนานอย่างไร้ข้อยุติ ทำให้เริ่มมีการย้ายฐานธุรกิจ
และการผลิตไปยังต่างประเทศ ต่างๆ เหล่านี้ ส่งผลกระทบโดยตรงต่อการประกอบการในวงกว้าง
มากบ้างน้อยบ้างตามประเภทธุรกิจ
สำหรับอุตสาหกรรมที่เกี่ยวข้องกับพลังงานส่วนใหญ่จะไม่ถูกกระทบมากนัก
เนื่องจากเป็นปัจจัยหนึ่งของการดำรงชีพของมวลมนุษยชาติ แต่ถึงกระนั้นก็ตาม
กลุ่มพลังงานภายในประเทศ ก็ได้มีการนำแผนการลงทุนระยะยาว 5 ปี กลับมาทบทวนใหม่
และมีการปรับลดเงินลงทุนลง เพื่อให้สอดคล้องกับภาวะเศรษฐกิจโลก

อย่างไรก็ตาม ภายใต้ภาวะวิกฤติต่างๆ ที่เกิดขึ้น
ก็มีส่วนทำให้หลายฝ่ายมีการปรับตัวรับสถานการณ์ดังกล่าว เพื่อให้ธุรกิจสามารถดำเนินต่อไปได้
อาทิเช่น
การใช้แผนยืดเวลาการใช้งานออกไปโดยให้มีการปรับปรุงและซ่อมบำรุงโครงการเดิมให้อยู่ในสภาพพร้อมใช้งาน
เป็นการลดเงินลงทุนในการที่ต้องสร้างขึ้นใหม่ เพื่อรอจังหวะการฟื้นตัวทางเศรษฐกิจต่อไป
และบางโรงงานก็ยังคงมีการขยายในส่วนของโครงการตามแผนเดิม เช่น โรงงานปิโตรเคมี
และโรงไฟฟ้าเอกชนบางแห่ง เนื่องจากวัตถุดิบ วัสดุ อุปกรณ์ และเครื่องจักรต่างๆ
ได้มีการนำเข้ามา ก่อนการเกิดวิกฤติ นอกจากนี้ในส่วนของโครงการนอกชายฝั่งทะเล เช่น
การก่อสร้างแท่นขุดเจาะก๊าซ น้ำมัน ก็ยังคงมีการดำเนินการต่อไปตามแผนงานที่วางไว้
รวมถึงแผนการซ่อมบำรุงแท่นเดิม ต่างๆเหล่านี้ แม้มิใช่มีการสร้างโครงการขึ้นใหม่ก็ตาม
แต่ด้วยหลักเกณฑ์ข้อกำหนดที่ให้การตรวจสอบทางวิศวกรรมเป็นส่วนหนึ่งของมาตรฐานทางเทคโนโลยื
ดังนั้น การดูแลด้านความปลอดภัยตามมาตรฐานและกฎหมาย
จึงเป็นความจำเป็นส่วนหนึ่งที่ไม่สามารถหลีกเลี่ยงได้ ตราบใดที่ยังมีการดำเนินงานอยู่
รวมถึงการที่ยังมีปริมาณงานจากโครงการเดิมของลูกค้าที่ยังไม่แล้วเสร็จและอยู่ในช่วงของการดำเนินการ
ตลอดถึงยังไม่มีคู่แข่งทางการค้าภายในประเทศเพิ่มขึ้น ทำให้งานบริการการตรวจสอบและทดสอบ
NDT ยังคงมีอยู่อย่างต่อเนื่อง

จึงกล่าวได้ว่า ภาวะวิกฤติต่างๆ ที่เกิดขึ้นในรอบปีที่ผ่านมา
ยังไม่ส่งผลกระทบที่รุนแรงต่อภาวะอุตสาหกรรม การบริการการตรวจสอบและทดสอบ
ซึ่งยังคงมีอัตราการเติบโตได้อย่างต่อเนื่อง แม้ไม่สูงเท่าในภาวะปกติก็ตาม

อนึ่งจะเห็นได้ว่า วิกฤติทางเศรษฐกิจที่เกิดขึ้นอยู่นั้นส่งผลกระทบที่รุนแรงในกลุ่มประเทศที่พัฒนาแล้ว
เป็นส่วนใหญ่ เช่น สหรัฐอเมริกา อังกฤษ ญี่ปุ่น ไต้หวัน สิงคโปร์ ฯลฯ
แต่สำหรับกลุ่มประเทศที่กำลังพัฒนา เช่น เวียดนาม เขมร พม่า ลาว ประเทศแถบตะวันออกกลาง
อัฟริกา ฯลฯ เป็นต้น จะไม่มีผลกระทบมากนัก ดังนั้น โครงการพัฒนาด้านพลังงานและสาธารณูปโภค
ซึ่งเป็นพื้นฐานการขยายเศรษฐกิจของกลุ่มประเทศเหล่านี้ จะยังคงมีการดำเนินการอยู่อย่างต่อเนื่อง
ดังนั้นการที่จะขยายอุตสาหกรรมด้านการตรวจสอบและทดสอบไปยังกลุ่มประเทศเหล่านี้
จึงยังมีโอกาสเป็นไปได้อีกมาก ซึ่งบริษัทฯ
ได้มีแผนงานและมีการเตรียมความพร้อมที่จะเข้าไปในกลุ่มลูกค้าเหล่านี้อยู่แล้ว

  4.2.2 การแข่งขัน

ถึงแม้ว่าภาวะอุตสาหกรรมวิศวบริการยังมีการเติบโตได้ต่อไป
อีกทั้งคู่แข่งทางการค้าภายในประเทศยังมีไม่มาก แต่การแข่งขันในวงการตรวจสอบและทดสอบ NDT
กลับเพิ่มความรุนแรงมากขึ้น ด้วยปัญหาที่เป็นปัจจัยหลัก 2 ประการ คือ
ปัญหาจากอัตราการเติบโตของภาวะอุตสาหกรรมการใช้บริการด้าน NDT ลดลงจากภาวะปกติ
ทำให้เกิดการแข่งขันการให้ได้ส่วนแบ่งทางการตลาดรุนแรงขึ้น
และปัญหาจากที่มีผู้ประกอบการในภาคอุตสาหกรรมด้านการผลิตและก่อสร้าง
รวมถึงผู้ให้บริการที่เป็นบริษัทข้ามชาติมีความต้องการบุคลากรด้าน NDT เพิ่มขึ้นอย่างมาก
ซึ่งเป็นไปตามข้อกฎหมายและข้อเรียกร้องของสังคมในยุคโลกาภิวัฒน์
ทำให้เกิดเหตุการณ์การแย่งชิงบุคลากร NDT ในวงการอย่างรุนแรง
จากผู้ประกอบการที่มีขนาดธุรกิจที่ใหญ่กว่า โดยเฉพาะอย่างยิ่งที่เป็นของต่างชาติ
โดยอาศัยความได้เปรียบจากทั้งในด้านฐานะทางเศรษฐกิจ
และจากภาพลักษณ์ทางสังคมของความเป็นชาวต่างชาติ
ผนวกกับค่านิยมส่วนบุคคลในความพอใจต่อการเป็นลูกจ้างของผู้ประกอบการที่มีขนาดใหญ่และเป็นบริษัทข้ามชาติ
ทำให้การแย่งชิงตัวบุคลากรจากผู้ประกอบการด้านบริการที่ได้มีการลงทุนทั้งเวลา
และทุนทรัพย์ในการส่งเสริมและพัฒนาจนเป็นบุคลากรที่มีความชำนาญตามข้อกำหนดในมาตรฐานไปได้อย่างง่ายดายโดยไม่ต้องลงทุนใดๆ
นอกจากการจ่ายค่าจ้างที่สูงขึ้น และด้วยเป็นธุรกิจบริการด้าน NDT
บุคลากรที่มีคุณสมบัติตามมาตรฐานจึงมีความสำคัญยิ่งต่อการดำเนินธุรกิจ
ซึ่งการที่จะรักษาบุคลากรเหล่านี้ไว้ให้ได้ และเพิ่มจำนวนให้พอต่อการให้บริการ
จำเป็นต้องเพิ่มต้นทุนด้านบุคลากรสูงกว่าที่ควรจะเป็น ทำให้เสียเปรียบในด้านการแข่งขัน
ทั้งนี้ด้วยยังไม่มีสถาบันการศึกษาใดที่มีการเรียนการสอนจนสามารถผลิตบุคลากรตามมาตรฐานวิชาชีพออกสู่วงการอุตสาหกรรม
จึงกล่าวได้ว่า ภาวะการณ์แข่งขันด้วยพื้นฐานของความไม่เป็นธรรม และการเอารัดเอาเปรียบ
เป็นวิกฤติที่รุนแรงกว่าวิกฤติอื่นใด
และเป็นการทำลายโอกาสที่ผู้ประกอบการไทยในการพัฒนาบุคลากรเพื่อยกระดับความสามารถให้ทัดเทียมกับสากลได้
โดยเฉพาะธุรกิจการให้บริการการตรวจสอบและทดสอบทางวิศวกรรมในด้านความปลอดภัย
ซึ่งต้องอาศัยบุคลากรที่มีความรู้ความชำนาญและความเชี่ยวชาญเฉพาะด้าน (Professional
Specialist) จึงเป็นภาระของบริษัทฯ ที่ต้องหาทางแก้ไขและป้องกัน
เพื่อสามารถแข่งขันในวงการอุตสาหกรรมนี้ได้อย่างมั่นคงต่อไป

  4.2.3 จุดแข็ง

1.  บริษัทฯ
    เป็นบริษัทคนไทยที่ดำเนินธุรกิจด้านวิศวกรรมการตรวจสอบและทดสอบความปลอดภัยด้วย NDT
    เป็นรายแรกของประเทศไทย ซึ่งดำเนินงานมาตั้งแต่ปี 2525
    ด้วยประสบการณ์ที่สั่งสมมายาวนานและมาตรฐานการให้บริการระดับดีเยี่ยมที่พร้อมตอบสนองต่อความต้องการลูกค้า
    อีกทั้งการบริหารจัดการที่ยืดหยุ่น ประนีประนอมทั้งลูกค้าและพนักงาน
    โดยตั้งอยู่บนพื้นฐานความถูกต้อง
    รวมถึงค่าบริการที่สมเหตุผลและค่าตอบแทนของพนักงานที่ยุติธรรม
    เหล่านี้คือปัจจัยที่ทำให้บริษัทฯ มีชื่อเสียงเป็นที่รู้จักและยอมรับจากลูกค้า นอกจากนี้
    หนึ่งในผู้บริหารหลักของบริษัทฯ (คุณชมเดือน ศตวุฒิ)
    ยังได้รับการแต่งตั้งให้ดำรงตำแหน่งนายกของสมาคมการทดสอบโดยไม่ทำลายแห่งประเทศไทย
    ซึ่งแสดงให้เห็นถึงการได้รับการยอมรับและเชื่อถือจากสมาชิกในกลุ่มธุรกิจทางด้านนี้

2.  บริษัทฯ มีอุปกรณ์และเครื่องมือที่ใช้ในการทำงานที่มีประสิทธิภาพ ทั้งประเภทที่ใช้อยู่เป็นปกติ
    และที่เป็นเทคโนโลยีชั้นสูง
    นอกจากนี้ยังมีทีมบุคลากรที่มีคุณสมบัติการทำงานผ่านการรับรองระดับมาตรฐานสากล
    ซึ่งเหล่านี้เป็นปัจจัยส่วนหนึ่งที่ช่วยให้การทำงานด้านการตรวจสอบสามารถดำเนินไปได้อย่างมีประสิทธิภาพ

3.  พนักงานของบริษัทฯ ระดับควบคุมงานเป็นพนักงานที่มีประสบการณ์
    และความชำนาญในการให้บริการ ซึ่งร่วมงานกับบริษัท มานานกว่า 5 – 20 ปี ทำให้บริษัทฯ
    สามารถวางแผนงานด้านการบริหารและการบริการได้อย่างมีประสิทธิภาพ

4.  ระบบการบริหารจัดการของบริษัทฯ ที่มีประสิทธิภาพ
    โดยมีโครงสร้างการบริหารจัดการที่ชัดเจนและสอด
    คล้องกับหลักธรรมาภิบาลซึ่งเน้นการบริหารจัดการที่โปร่งใสและรักษาจรรยาบรรณในการดำเนินธุรกิจเป็นสำคัญ

5.  การที่บริษัทฯ มีทำเลที่ตั้งของสำนักงานสาขารวม 6 แห่ง
    ครอบคลุมพื้นที่ซึ่งเป็นแหล่งที่ตั้งของอุตสาหกรรมต่างๆ
    ที่สำคัญของประเทศไทยช่วยให้การดำเนินธุรกิจการให้บริการ
    สามารถเข้าถึงกลุ่มลูกค้าได้อย่างรวดเร็วสามารถตอบสนองต่อความต้องการของลูกค้าได้ทันเวลา

6.  บริษัทฯ มีฐานะทางด้านการเงินที่มั่นคง โดยที่ผ่านมาทางบริษัทฯ ขยายงานการให้บริการ
    รวมทั้งการจัดซื้อเครื่องมือเครื่องจักรด้วยทุนของบริษัทฯ เป็นส่วนใหญ่ ซึ่งช่วยให้บริษัทฯ
    มีความเสี่ยงจากการพึ่งพิงเงินกู้สถาบันการเงินค่อนข้างต่ำ

7.  บริษัทฯ มีศูนย์ฝึกอบรมซึ่งเป็นการอบรมภายในให้กับพนักงาน
    โดยมีการฝึกหลักสูตรการตรวจสอบและทดสอบด้วยวิธีไม่ทำลายด้วยวิธีต่างๆ อยู่อย่างสม่ำเสมอ
    ทำให้สามารถพัฒนาและเพิ่มจำนวนบุคลากรที่มีคุณภาพและความสามารถในการให้บริการแก่ลูกค้าได้อย่างเพียงพอ

4.2.4 กลุ่มลูกค้าที่ใช้บริการ

กลุ่มลูกค้าอุตสาหกรรมที่ใช้บริการการตรวจสอบและทดสอบด้วยเทคนิค NDT แบ่งออกเป็น 3
กลุ่มใหญ่ ดังนี้

1.  กลุ่มผู้ประกอบการด้านการผลิต ได้แก่ กลุ่มโรงงานต่างๆ เช่น โรงกลั่นน้ำมัน โรงแยกก๊าซ
    ปิโตรเคมี โรงงานบรรจุก๊าซ และโรงงานผลิตสารเคมีต่างๆ โรงไฟฟ้า ฯลฯ เป็นต้น

2.  กลุ่มก่อสร้าง ได้แก่ กลุ่มผู้ประกอบการรับก่อสร้างโรงงานและผลิตภัณฑ์ เช่น
    ผู้ประกอบการรับก่อสร้างท่อลำเลียง น้ำมัน ก๊าซ ทั้งบนบกและทางทะเล ภาชนะรับแรงดันสูง
    เช่น ถังลูกโลก ถังบรรจุก๊าซ คลังน้ำมัน แท่นขุดเจาะน้ำมัน โรงไฟฟ้า สะพานแขวน
    เขื่อนกักเก็บน้ำ ระบบชลประทาน สนามบิน อาคารขนาดใหญ่ รถไฟฟ้า ฯลฯ

3.  กลุ่มผู้ประกอบการที่เกี่ยวข้องกับข้อกฎหมาย เช่น สถานีบริการ การขนส่ง
    การครอบครองสารเชื้อเพลิงที่ควบคุมโดยกฎหมาย เช่น สถานที่ประกอบการที่ใช้ ก๊าซ น้ำมัน
    สารเคมี โรงแรม โรงพยาบาล ภัตตาคาร ฯลฯ

การให้บริการของบริษัทฯ กว่า 95% ยังอยู่ในกลุ่มลูกค้าภายในประเทศ เนื่องจาก
อุปสงค์ของลูกค้ายังคงมีมากกว่าอุปทานของบริษัทฯ ผู้ประกอบการ

1.  การให้บริการ

บริษัทฯ มีสำนักงานสาขาที่พร้อมให้บริการกับลูกค้าทั้งในพื้นที่และนอกพื้นที่ใกล้เคียง
จำนวนรวมทั้งหมด 6 แห่ง
ซึ่งมีลักษณะการให้บริการเป็นทางเฉพาะวิธีที่ใช้ในกระบวนการทดสอบโดยไม่ทำลาย
โดยมีการพิจารณาตามหลักเกณฑ์ ดังนี้

1.  การใช้วิธีการทดสอบให้เหมาะสมกับชิ้นงานที่นำมาตรวจสอบ

2.  การเปลี่ยนวิธีการทดสอบให้เหมาะสมกับรอยบกพร่อง (Defects)
    ภายในโครงสร้างที่ตรวจพบ

3.  การแปลความหมายของรอยตำหนิที่ตรวจสอบพบในโครงสร้างของวัสดุ

กระบวนการให้บริการ (Services Process)

ด้านการทดสอบโดยไม่ทำลาย (NDT) และการตรวจสอบ (Inspection)

  จากแผนภาพขั้นตอนในกระบวนการให้บริการ (Services Process) มีรายละเอียดคือ

-   การวางแผนเริ่มแรก (Planning) – ภายหลังจากที่บริษัทฯ ตกลงเข้ารับงานแล้ว
    ทางทีมงานบริษัทฯ จะเริ่มการจัดเตรียมอุปกรณ์ เครื่องมือ วางแผนกระบวนการทำงาน
    และจัดเตรียมบุคลากรสำหรับการทำงาน
    รวมถึงการออกแบบและพัฒนาเทคนิคที่เหมาะสมกับงานนั้น ๆ

-   การทำงาน (Performing) – ทางบริษัทฯ
    จะใช้เครื่องมือและอุปกรณ์ที่มีศักยภาพในการตรวจสอบ พร้อมกับบุคลากร
    ที่พร้อมให้บริการด้วยคุณภาพระดับมาตรฐานสากล

-   การประเมินผล และรายงาน (Evaluating / Reporting) –
    ภายหลังจากที่กระบวนการตรวจสอบได้เสร็จสิ้นลง ทางทีมงานจะดำเนินการประเมินผล
    และจัดทำรายงานการตรวจสอบตามมาตรฐานที่ได้รับการยอมรับโดย

ทั่วไป

-   ด้านบัญชี (Accounting) – ขั้นตอนสุดท้าย
    ภายหลังจากที่การตรวจสอบและประเมินผลการตรวจสอบได้เสร็จสิ้นลง ทางบริษัทฯ จะจัดส่ง
    Invoice ให้กับลูกค้าต่อไป

4.4 ผลกระทบต่อสิ่งแวดล้อม

บริษัทฯ มีนโยบายให้พนักงานทุกคนมีจิตสำนึกและให้ความสำคัญต่อสิ่งแวดล้อม
โดยการให้ความร่วมมือกับหน่วยงานทั้งภายใน และหน่วยงานภายนอกองค์กร อาทิเช่น
สำนักงานปรมาณูเพื่อสันติ ในการป้องกัน ติดตาม
และตรวจสอบเกี่ยวกับการจัดการด้านสิ่งแวดล้อมของบริษัทฯ เพื่อไม่ให้เกิดปัญหาต่าง ๆ
อันเนื่องมาจากการปฏิบัติงาน โดยการจัดให้มีเจ้าหน้าที่ประจำในแต่ละโครงการฯ
ทำหน้าที่ดูแลในด้านความปลอดภัย รวมถึงผลกระทบต่อสิ่งแวดล้อมต่าง ๆ
โดยมีการตรวจสอบและควบคุมขั้นตอนต่าง ๆ
เพื่อจัดการของเสียและเศษวัสดุที่เหลือจากการให้บริการ
เพื่อมิให้เกิดผลเสียด้านมลภาวะกระทบต่อสิ่งแวดล้อม
ซึ่งในส่วนของเสียและเศษวัสดุที่เหลือจากการให้บริการ อาทิเช่น กากกัมมันตภาพรังสี
สเปรย์กระป๋องผงแม่เหล็ก เหล่านี้ ทางบริษัทฯ จะต้องส่งคืนให้กับตัวแทนจำหน่ายที่ทางบริษัทฯ
สั่งซื้อสินค้า เพื่อดำเนินการต่อไป โดยส่วนของกากกัมมันตภาพรังสี
ทางตัวแทนจำหน่ายจะต้องส่งคืนผู้ผลิตในต่างประเทศ ส่วนสเปรย์กระป๋อง
ทางตัวแทนจำหน่ายจะส่งให้กับบริษัทที่ได้รับอนุญาตในการจัดการของเสียมีพิษอย่างเป็นทางการ
เพื่อดำเนินการกำจัดตามวิธีที่ถูกต้องต่อไป อย่างไรก็ตามตลอดระยะเวลาการดำเนินธุรกิจที่ผ่านมา
บริษัทฯ ไม่เคยประสบปัญหาการเกิดข้อพิพาททางด้านสิ่งแวดล้อม หรือเคยถูกร้องเรียนแต่อย่างใด

ในขณะนี้ บริษัทฯ กำลังดำเนินการขอรับรองระบบงานตามมาตรฐาน ISO 17020
จากกระทรวงอุตสาหกรรม สำหรับการรับรองระบบงานของหน่วยตรวจ
เพื่อเป็นการประกันคุณภาพในการให้บริการงานตรวจ และการส่งผลกระทบต่อสิ่งแวดล้อม
ทั้งนี้บริษัทฯ
ไม่เคยมีข้อพิพาทหรือถูกฟ้องร้องเกี่ยวกับการสร้างผลกระทบต่อสภาวะแวดล้อมแต่อย่างใด

ตลอดระยะเวลาที่ผ่านมา บริษัทฯ ได้ยึดมั่นในปฏิญญาและนโยบายด้านสุขอนามัย ความปลอดภัย
และสภาพแวดล้อม มาโดยตลอด ซึ่งมีรายละเอียด ดังนี้

ปฏิญญา

-   ปฏิบัติงานโดยคำนึงถึงจรรยาบรรณและจริยธรรมในวิชาชีพ
    มีระบบป้องกันอันตรายในการทำงานให้กับพนักงานและสาธารณชนที่เกี่ยวข้องเพื่อความปลอดภัยและถูกสุขอนามัย

-   ให้ความร่วมมือกับทุกหน่วยงานที่ส่งเสริมและสร้างสรรค์ให้เกิดสภาพแวดล้อมที่ดีและปลอดภัยในการทำงาน

-   ยึดมั่นและให้ความรับผิดชอบต่อสังคม และอนุรักษ์สิ่งแวดล้อมที่ดี

-   ในการทำงานจะต้องเคารพกฎเกณฑ์ข้อบังคับและวัฒนธรรมของท้องถิ่นนั้น ๆ
    และองค์กรของรัฐอย่างเคร่งครัด

-   ส่งเสริมพนักงานให้มีความรู้และความสำนึกถึงเรื่องความปลอดภัย
    อาชีวอนามัยและสภาพแวดล้อมในการทำงาน
    โดยให้พนักงานทุกคนมีส่วนร่วมในการเสนอแนะความคิดเห็นเพื่อพัฒนาในเรื่องนี้

นโยบาย

-   ปฏิบัติงานโดยให้ความร่วมมือกับทุกหน่วยงานที่เกี่ยวข้อง เพื่อให้เป็นไปตามที่กฎหมายกำหนด

-   คณะบริหารความปลอดภัยจะต้องรับผิดชอบดูแลความปลอดภัย อาชีวอนามัย
    และสภาพแวดล้อมในการทำงานของพนักงานในทุกระดับเพื่อให้เป็นไปตามนโยบายของบริษัทฯ
    และกฎเกณฑ์ความปลอดภัยอาชีวะ

  อนามัยและสภาพแวดล้อม ซึ่งกำหนดโดยผู้ว่าจ้างด้วย

-   จัดทำเอกสารวิธีการทำงาน จัดหาข้อมูลด้านเทคนิคในขอบเขตที่เหมาะสม
    เพื่อป้องกันและปกป้องความเสียหายอันอาจเกิดต่อทรัพยากรบุคคล และสภาพแวดล้อม

-   ส่งเสริมพนักงานให้มีความรู้ด้านความปลอดภัย และให้มีความคุ้นเคยกับวิธีการทำงาน
    นโยบายและกฎข้อบังคับเกี่ยวกับความปลอดภัยโดยการจัดการประชุม การอบรม
    และแนะนำเรื่องความปลอดภัย ให้กับพนักงานอย่างสม่ำเสมอและต่อเนื่อง

4.5 งานที่ยังไม่ได้ส่งมอบ

  - ไม่มี -

4.6 การมีส่วนร่วมต่อสังคม และความมั่นคงของประเทศ

-   กองทุนการศึกษาแก่เยาวชน และการสนับสนุนกิจกรรมที่เป็นการเสริมสร้างคุณธรรม

-   สนับสนุนโครงการวิจัยและพัฒนาเครื่องมือและอุปกรณ์
    เพื่อลดการนำเข้าและประหยัดเงินตราต่างประ เทศ
    อีกทั้งเป็นโอกาสให้บุคลากรไทยได้มีโอกาสเรียนรู้
    และมีทักษะในการประดิษฐ์คิดค้นต่อไปในอนาคต

-   ความร่วมมือต่อภาครัฐและองค์กรอื่นๆ โดยมีส่วนร่วมเสริมสร้างมาตรการต่างๆ
    เพื่อความปลอดภัยในชีวิต ทรัพย์สิน และสิ่งแวดล้อมภายในประเทศ